लक
यू मस्ट बी माई लकी स्टार
कॉज़ यू शाइन ऑन मी व्हेयरऐवर यू आर
आई जस्ट थिंक ऑफ़ यू ऐंड आई स्टार्ट टू ग्लो
ऐंड आई नीड यॉर लाइट ऐंड बेबी यू नो
-अँ-हँ। और अब कैमरा में देखो। -स्टारलाइट, स्टारब्राइट…
ऐसे ही। बहुत अच्छे।
और अब आ रहा है लकी लैप्रेकॉन।
स्टारलाइट, स्टारब्राइट फ़र्स्ट स्टार आई सी टुनाइट
एक लेफ़्ट, एक राइट और दो बार लेफ़्ट।
एक दम सही!
लो, बज गई बैंड।
कट।
तुम्हारा लक सच में ख़राब है, सैम ग्रीनफ़ील्ड।
क्या, मेरा?
सॉरी, सैम।
वीडियो बनाने से पहले, तुम्हें गुड लक की ज़रूरत है।
चलो।
समरलैंड होम फ़ॉर गर्ल्स
शायद इसमें से कोई काम आए।
इसमें तो नए मेहमान भी आए हैं।
-हाँ। मेरी लकी क्रेन… -वाह।
…लकी जर्मन पिग।
मेरी जैपनीस वेविंग कैट।
-यह वाली सुपर लकी है। -कूल।
और स्वीडन से यह डॉल हॉर्स। मैं अपने सारे गुड लक चार्म्स एक साथ रखती हूँ
ताकि मेरी वीकऐंड विज़िट एकदम सही जाए।
कितनी होशियारी वाली बात की।
-वह तुम्हें फ़्राइडे को लेने आ रहे हैं ना? -येप।
और तुमने तो लकी पैनी के लिए जगह भी बना ली है।
हाँ! वह मेरा आख़िरी लकी चार्म होगा।
पैनी देखो तो झट से उठा लो…
और पूरा दिन गुड लक से सजा लो।
चलो, अब चलकर वीडियो बनाएँ।
-हाँ, चलो। -सैम? तो यहाँ हो तुम।
सोशल वर्कर तुम्हारा वेट कर रही हैं।
बाय, सैम। गुड लक!
वह कहाँ जा रही है?
वह बड़ी हो गई है।
वैसे, यहाँ सब तुम्हें बहुत मिस करेंगे।
क्या मैं यहाँ दो-तीन दिन और नहीं रुक सकती?
-सैम, हम इस पर बात कर चुके हैं। -हाँ, पता है।
मैं तो बस, हेज़ल के लिए रुक रही थी।
विज़िट के दिन उसके साथ होती तो जाते हुए देख लेती।
मेरे बस में होता तो रोक लेती पर तुम 18 की हो गई हो।
-और यही रूल है। -बस, दो दिन, प्लीज़।
पता है, तुम डरी हुई हो पर अब तुम ख़ुद के घर जा रही हो।
तुम्हें बहुत अच्छा लगेगा।
और फिर, सैम, तुम फ़्राइडे को विज़िटिंग आवर्स में
हेज़ल के जाने से पहले मिल सकती हो।
हाँ, ठीक है।
मैं नीचे हूँ, जल्दी आना।
पता नहीं यह कैसे कर पाऊँगी।
झप्पियाँ पसंद हैं।
जानती हूँ।
मैं जा रही हूँ तो यह मत सोचना कि वह वीडियो नहीं बनेगी।
और इसी बीच, मैं डांस की प्रैक्टिस करती रहूँगी।
फ़्राइडे को ज़रूर मिलूँगी, तुम्हारे जाने से पहले।
और अगर तुम्हें लकी पैनी मिल जाए?
तो पक्का लाऊँगी।
हाय, समांथा। ख़ुश हो ना?
इसमें तुम्हारे रिकॉर्ड्स हैं।
नहीं, मेरी ज़िंदगी है।
-तैयार? -हाँ, तैयार।
द टर्नर होम सैम ग्रीनफ़ील्ड - रिकॉर्ड्स
सैम की पहली वीकऐंड विज़िट!
द कोलमैन हाउस
संरक्षण से मुक्ति सैम ग्रीनफ़ील्ड
चाइल्स प्लेसिंग एजेंसी
द कोलमैन हाउस द पार्कर हाउस
हमारा ही लक ख़राब था जो तुम्हारे लिए फॉरऐवर फ़ैमिली नहीं ढूँढ सके।
कुछ कश्तियों को किनारा नहीं मिलता।
पर अच्छी बात है, उन बेकार की उम्मीदों से पीछा तो छूटेगा।
चलो, उम्मीद है नई जगह पसंद आएगी।
इस घर को रखने के लिए तुम्हें स्कूल जाना होगा या जॉब करनी होगी।
पिछले हफ़्ते मेरी ऑनलाइन क्लासेस शुरू हो चुकी हैं
और मेरी नई जॉब कल सुबह आठ बजे है।
बहुत अच्छे।
और यह रहीं इस घर की चाबियाँ।
थैंक्यू।
शायद इसीलिए मिस रिवेरा ने मुझे एक्स्ट्रा चाबियाँ रखने को कहा था।
यहाँ ये ज़्यादा सेफ़ रहेंगी।
तो, आप हफ़्ते के हफ़्ते मिलने आएँगी या फिर…
तुम्हें अगले महीने एजेंसी से कोई फ़ोन करेगा
लेकिन तब तक तुम्हें अपना ख़्याल ख़ुद रखना होगा।
थैंक्स।
गुड लक।
101 मूलभूत बिज़नेस
प्रयुक्त - बिज़नेस सिखाने की निर्देशिका
सुबह 8:00 बजे फ़्लावर्स एंड मोर
"लेट मत होना।"
ओके, किस्मत, तुम्हें लगता है मुझे हरा सकती हो?
मैं हार नहीं मानूँगी।
फ़्लावर्स एंड मोर
आर्ट स्प्लाईज़ फ़्लोरल - क्राफ्ट्स - होम डेकोर
थैंक्स, बिल। तुमने डैफ़ोडिल्स को पानी दे दिया ना?
और फटाफट
यूनिकॉर्न लाइट्स बाहर निकाल दो और बर्थडे बैलून शेल्फ़ में लगा दो।
और बस, एक इत्तू सा काम और।
यह करने के बाद स्टोर खुलने से पहले बाथरूम भी चमका दो।
चमचमाहट बरकरार रहनी चाहिए।
गुड मॉर्निंग, मिस्टर हामंड… हार्मन।
सैम! एकदम सही टाइम पर। दिल ख़ुश कर दिया।
फिर से भूल मत जाना, भुलक्कड़ बिल।
और हाँ, मुझे बस मार्व कहो।
मार्व, ठीक है।
तुम मेरे काम में चार चाँद लगा दोगी।
ग्लिटर आपका प्रॉजेक्ट झिलमिलाएगा
हाय, मार्व।
हे, तुमने रेज़्यूमे में लिखा नहीं…
कि तुम सर्कस के करतब भी जानती हो।
या शायद मैंने ही नहीं पढ़ा।
एक प्रॉब्लम है। सॉरी।
ये वहाँ कैसे चिपक…
घबराओ मत, सैम।
आइडिया। एक दूसरा परफ़ेक्ट काम है तुम्हारे लिए।
जिसका काम, उसी को साजे। समझ गईं?
कार्ट पार्किंग।
ये!
देखना कल तुम्हारी किस्मत चमक जाएगी।
काश ऐसा ही हो।
समरलैंड होम फ़ॉर गर्ल्स नाम - आने का समय - जाने का समय
अच्छा किया जो तुम यहाँ आईं।
-सब ठीक तो है ना? -दरअसल, उसकी वीकऐंड विज़िट कैन्सल हो गई।
ओह, नो।
हाँ। जब फ़ोन आया, वह उन्हीं का इंतज़ार कर रही थी।
किसी और दिन आएँगे?
नहीं, पर एक कपल है जो इस सन्डे आकर हमारी हेज़ल से मिलना चाहते हैं।
प्लेसमेंट लिस्ट: हेज़ल मर्फ़ी द कैली हाउस
हे, दोस्त।
वह मुझे मिलने नहीं आए।
जानती हूँ, तुम्हें कैसा लग रहा होगा, हेज़ल।
क्या होगा अगर मुझे फ़ैमिली नहीं मिली तो?
यह तो छोटा सा बैड लक था।
ख़त्म हो जाएगा।
तुम्हारा नहीं हुआ।
हाँ, पर तुम मुझसे अलग हो।
तुम तो लकी लैप्रेकॉन हो, है कि नहीं?
जिनके पास ख़ुशियों का खज़ाना होता है और तुम वह खज़ाना ढूँढ लोगी।
देखना, तुम्हें एक फ़ैमिली ज़रूर मिलेगी।
क्या पता?
सन्डे को जो लोग मिलने आ रहे हैं,
वही फ़ैमिली बन जाएँ।
हाँ, शायद।
क्या पता, उससे पहले तुम्हें मेरी लकी पैनी मिल जाए।
ड्यू सॉरेल कैफ़े
दफ़ा हो, काली बिल्ली। चल, यहाँ मनहूसियत मत फैला।
तुम्हारे आने से अब मैं अकेली नहीं हूँ।
सब लास्ट मूमेन्ट पे ही क्यों अटक जाता है?
तुम्हें तो फ़ुल स्टोरी पता ही नहीं।
आज मेरी दोस्त, हेज़ल को एक फ़ैमिली मिलने आने वाली थी जो उसे गोद ले भी लेती
पर ऐसा हुआ ही नहीं।
उसकी वीकऐंड विज़िट कैन्सल हो गई।
सुनने में ऐसा लगता है कि कौन सी बड़ी बात हो गई
पर सच में, यह बहुत बड़ी बात है।
हमें फॉरऐवर फ़ैमिली मिल जाए, यह चान्स बहुत मुश्किल से मिलता है
और उम्र के साथ, मुश्किलें भी बढ़ती हैं।
सन्डे को वह एक फ़ैमिली से मिलने वाली है।
काश उसे देने के लिए मेरे पास थोड़ा सा गुड लक होता…
पर वह चीज़ किसी को कैसे देंगे जो ख़ुद के पास ही न हो।
फिर भी, अगर मिल जाता,
गुड लक कोई ऐसी चीज़ होती जिसे हाथ में ले सकते होते
तो वह मैं हेज़ल को दे देती।
फिर शायद उसे फॉरऐवर फ़ैमिली मिल जाती
और मेरी तरह अकेले नहीं रहना पड़ता
जो फ़ुटपाथ पर
एक बिल्ली से बात कर रही है।
मिलके अच्छा लगा!
लगता है, हेज़ल की पैनी मिल गई।
पैनी दिखे, झट से उठा लो और पूरा दिन गुड लक से सजा लो।
होमवर्क अपलोड हो गया!
लकी पैनी सच में होती है।
मिस रिवेरा, हाय। क्या मैं आज अपने ऑफ़िस से सीधे वहीं आ जाऊँ?
हेज़ल की कल की विज़िट के लिए मेरे पास कुछ स्पेशल है।
थैंक्स।
और हाँ, उसे मत बताइएगा। मुझे यह सरप्राइज़ देना है।
येस!
आज तो मैंने बाज़ी ही मार ली।
हाय, मार्व।
तुम तो बाउंसर पर भी सिक्सर लगाने लगीं।
कल से तुम वह कार्ट पार्किंग छोड़ दो
और अपना सारा ध्यान काँच के सामान पर मोड़ दो।
-जैसा आप कहें। -गुड नाइट, सैम।
थैंक्स, मार्व। वैसे, आज हेज़ल को सरप्राइज़ देने जा रही हूँ।
ऑटो-फ़्लश 9000
"हर बार फ़्लश" गारंटी के साथ!
मेरी बुरी किस्मत, फूटी क्यों है।
तुम तो वही हो।
तो, तुम्हें याद है मुझे मेरी फ़्रेंड, हेज़ल की कल की विज़िट के लिए थोड़ा सा
गुड लक चाहिए था?
और पता है क्या हुआ?
कल तुम्हारे जाने के बाद मुझे गुड लक मिल भी गया।
हाँ, सच्ची। मुझे मिली, एक असली, लकी पैनी।
और मैंने क्या किया? टॉयलेट में फ़्लश कर दिया!
टॉयलेट में फ़्लश?
तुमने मेरी पैनी टॉयलेट में बहा दी?
ऐसा कैसे कर सकती हो तुम?
तुमने अभी बोला।
अच्छा, तो वह तुम ही हो।
तुमने दी थी मुझे वह लकी पैनी।
प्लीज़, मुझे एक और पैनी दे दो।
रुको!
प्लीज़! रुक जाओ!
हँ?
मुझे बस अपनी दोस्त, हेज़ल के लिए पैनी चाहिए।
हँ?
हाल-चाल बताऊँ? हाल तो बहुत ही बढ़िया है। पूछने के लिए थैंक्यू।
मेरी ट्रैवल पैनी खो गई और एक ज़िद्दी किस्म की
पिद्दी लड़की मेरे पीछे पड़ गई।
इतना लंबा पासवर्ड लिखते-लिखते पंजे घिस जाते हैं।
खुल गया।
पर, अब वह पैनी कहाँ से लाऊँ? ख़ुद से बात क्यों कर रहे हो, बॉब?
बस प्रैक्टिस कर रहा हूँ। जब यहाँ से फेंका जाऊँगा तो ख़ुद ही से तो बात…
नहीं।
एरर
आख़िर किस किस्म की ज़िद्दी इन्सान हो तुम?
और तुम किस किस्म की बातूनी बिल्ली हो?
एक लकी स्कॉटिश बिल्ली, सब जानते हैं।
पर काली बिल्ली लकी नहीं होती।
शायद पता नहीं लेकिन स्कॉटलैंड में काली बिल्लियाँ बहुत लकी मानी जाती हैं।
-तो यह स्कॉटलैंड है? -नहीं!
इन्सानों का यहाँ आना मना है।
-"यहाँ" से मतलब? -तुम्हें यहाँ से जाना होगा। अभी।
हाँ, चला जाऊँगी। नो प्रॉब्लम।
उससे पहले मुझे एक और लकी पैनी दे दो।
मैंने तुम्हें कोई भी पैनी नहीं दी।
वह तो तुम्हारे उस टेस्टी मीट सैंडविच के चक्कर में मेरे कॉलर से निकलकर गिर गई।
उसे कहते हैं, पनीनी।
मैं सब समझता हूँ। वह तुम्हारी चाल थी, मेरी ट्रैवल पैनी छीनने के लिए।
ट्रैवल पैनी?
हम लक लैंड के वासी तुम्हारी दुनिया में लकी नहीं होते
तो ट्रैवल पैनी यानि लक साथ में रखना पड़ता है।
मेरे कान बज रहे हैं या तुमने कहा, "लक लैंड?"
छिपो, जल्दी छिपो!
तो कैसे हो, मेरे प्यारे दोस्तों?
स्वागत है, बॉब। तुम आए हो, ठीक छः बज कर छः मिनट पर।
लैप्रेकॉन्स?
इन्सानी दुनिया में कोई अजीब घटना तो नहीं घटी ना?
नहीं।
बॉब - सेक्टर :A113 पेन्नी लौटाई
तो तुमने यह बंद पड़ी लक लाईन ढूँढ ही ली।
यह वाली शॉप। पता ही था।
हाँ, बंद लक लाईन खुलते ही पौलीज़ पॉपकॉर्न का बिज़नेस चमक उठेगा।
हाँ, एकदम सही। यह दो टिक और काम हो जाएगा।
मेरे ख़्याल से तीन से काम बेहतर होगा।
हाँ! बहुत ख़ूब, क्विन!
तुमने फिर से लक लाईन को शुरू कर दिया।
वैसे, तुम दोनों ने जेरी को कहीं देखा है? अक़्सर वह मुझे वेल्कम करने आता है।
हाँ, उसकी ज़रूरत पैनी डिपो में थी। इसलिए वह वहाँ गया हुआ है।
पैनी डिपो?
तो ऐन्ट्री गेट की ज़िम्मेदारी आज हमारी है।
और हाँ, जेरी ने कहा था तुम्हारी ट्रैवल पैनी रखने की ज़िम्मेदारी उसकी है
तो आज वह पैनी हमें दे दो।
अह-ओह।
पता है क्या, आज मैं अपनी पैनी ख़ुद जमा करूँगा।
जैसी तुम्हारी मरज़ी, बॉब। उसके लिए गुड लक।
हाँ, कैप्टेन को हमारा हाय कहना। आख़िर तुम उनके फ़ेवरेट जो हो।
पर वह तो इसे देखती भी नहीं।
-मैं तो उसकी टाँग खींच रहा था। -अच्छा मज़ाक है।
यह क्या कर दिया?
पहली ग़लती, इन्सानी खाने के लालच में फँसना।
दूसरी ग़लती, इन्सान के सामने पटर-पटर करना।
और फिर, अपनी ट्रैवल पैनी खोने वाले इन्सान को इस दुनिया में लाकर मैंने ग़लतियों की
हैट-ट्रिक कर दी!
अच्छा, ठीक है पर वह लैप्रेकॉन्स अभी-अभी किसी पैनी डिपो की बात कर रहे थे।
हमें एक वहाँ मिल सकती है।
सिर्फ़ लैप्रेकॉन ही उसके अंदर जा सकते हैं और तुम इन्सान हो, लैप्रेकॉन नहीं!
पर मैं बन सकती हूँ।
क्या?
तुम्हें लगता है कि तुम बस ऐसे ही लैप्रेकॉन लॉकर में घुस जाओगी
और बस भेस बदल लोगी?
-अच्छा आइडिया है। चलो, चलें। -हैं? नहीं, रुको!
बस, रुक जाओ!
हे, बॉब। सब ठीक तो है?
मैं तो बस, स्ट्रैचिंग कर रहा हूँ।
तो मज़े करो।
अगर तुम किसी तरह भेस बदलकर एक डबल एक्सएल लैप्रेकॉन बन भी गईं
तो मैं तो बिना पैनी जमा करवाए कैप्टेन से नहीं बच पाऊँगा ना?
अगर पैनी की जगह यह दे दो तो?
इसको बटन कहते हैं।
और इसके बारे में उन्हें जल्द ही पता चल जाएगा
और अगर उस वक़्त मेरे हाथ में असली पैनी नहीं हुई तो मुझे यहाँ से निकाल देंगे।
ठीक है, पर हमें इससे थोड़ा टाइम मिल जाएगा,
पैनी डिपो जाकर लकी पैनी लाने के लिए।
-उसके बाद वह लकी पैनी मैं अपनी दो… -तुम्हारी दोस्त, हेज़ल के लिए।
हाँ, सब याद है मुझे।
क्या? सौ बार तो सुना चुकी हो तुम।
हम पैनी डिपो जाएँगे और एक पैनी लाएँगे।
पहले उसे मैं इस्तेमाल करूँगी और फिर वह तुम्हारी।
फिर मैं चली जाऊँगी।
दोबारा यह शक़्ल कभी नहीं दिखाऊँगी।
डील। वैसे, मेरा नाम सैम है।
यह एक बिज़नेस पार्टनरशिप डील है। मैं नाम नहीं बताऊँगा।
पर मैं यह सुन चुकी हूँ कि तुम्हारा नाम है, बॉब।
फिर ठीक है। मेरा नाम बॉब है।
स्वागत है, लाइन कैट्स। चलो, अब अपनी पैनी डालो और आगे बढ़ो।
तो चलो, किटी कैट्स।
फटाफट ट्रैवल पैनी जमा करो।
आगे बढ़ती रहो।
आज तुम सैक्टर 64 में हो, जोनी।
नाईजीरिया।
उस तरफ़ मिलती हूँ, कैप।
-यह तुम्हारी कैप्टेन है? -हाँ, यही है।
मुझे देखते ही हमेशा चिढ़ जाती है।
शायद उसे बिल्लियाँ पसंद ही न हों।
बाकी सब बिल्लियों को तो बहुत प्यार करती है।
तो, अब प्लैन क्या है?
सुनो। तुम चुपके से उस दरवाज़े से अंदर जाओ। मैं कैप्टेन का ध्यान भटकाऊँगा।
तुम्हारे जाते ही मैं बटन दबाऊँगा और फिर दूसरी साइड मिलूँगा।
सिंपल। क़िस्मत हमारे साथ हो।
लकी पैनीस की खनखनाहट मुझे दुनिया का
सबसे बेस्ट म्यूज़िक लगता है।
तुम्हारे लिए मुहूर्त निकालूँ? पैनी डालो।
हाँ, वही डालने तो आया हूँ, कैप्टेन।
पर सोचा, पहले आपका हाल-चाल जान लूँ।
क्या खिचड़ी पका रहे हो, बॉब?
क्या? खिचड़ी छोड़ो, बॉस, मुझे तो चाय तक बनानी नहीं आती।
पर बातें बनानी आती हैं।
आज से पहले तो कभी हाल नहीं पूछा, बॉब?
ना तो हम एक-दूसरे को लाइक करते हैं, बॉब।
और तो और, तुम्हें देखते ही मुझे कुछ होने लगता है और तुम्हें बहुत कुछ, बॉब।
कोस लिया आपने? चलो, कोई बात नहीं।
वैसे, कैप्टेन, जोक्स तो पसंद होंगे आपको?
मज़ेदार हों तो, बॉब।
करेक्ट। फिर तो यह वाला ज़रूर पसंद आएगा।
कौन सी चीज़ फ़्रिज में भी गरम रहती है?
मुझे नहीं पता, बॉब। बताओ।
वह चीज़ है, गरम मसाला।
बेकार था।
हाँ, आपके टाइप का था।
-फिर मिलेंगे, कैप्टेन। -ना ही मिलो तो अच्छा है, बॉब।
अगला टारगेट, लैप्रेकॉन लॉकर रूम।
चलो, आ जाओ, शर्ली। जल्दी पैनी डालो।
जेरी
बुरा मत मानना, पर तुम्हारी उँगलियाँ हैं?
मेरे पास ऐक्स्ट्रा अंगूठे हैं। मैं पॉलीडैक्टिल हूँ।
"जेरी।" वह तुम्हारा दोस्त है ना?
वह मेरा दोस्त कम, असिस्टेंट ज़्यादा है।
पक्का वह बुरा नहीं मानेगा?
जेरी बुरा नहीं मानता।
और कितने सवाल पूछती हो तुम?
जान-पहचान बढ़ाने की ज़रूरत नहीं है। बिज़नेस पार्टनरशिप डील, याद है ना?
हाँ, याद है।
वह बोला, "तुम बरसात हो क्या? तुम्हें देखते ही मेरा दिल नाचने…
बाथरूम चेक करना तो भूल ही गए।
जल्दी, उनके आने से पहले छिप जाओ।
-फिर उसने मुझे नाचकर दिखाया। -क्या बोल रही हो? नहीं। ऐसे किया था?
गुड आफ़्टरनून, लेडीज़।
तुम इस लॉकर रूम में क्या कर रहे हो, बॉब?
हाँ, लाइन कैट्स के लॉकर रूम तो दूसरी तरफ़ हैं।
मैं तो बस… बात तो यह है कि…
-मैं… -वह मेरे साथ है।
आज वह इस लैप्रेकॉन को लक लैंड घुमाने वाला गाइड है।
-बाप रे बाप, तुम तो काफ़ी लंबी हो। -सच में।
मैं हूँ, सैम।
तुम हो कहाँ से?
यह आई है… वह जगह है ना…
लैटविया से! याद आया। लैटविया से आई है।
अरे, सीओर्शह, क्लोडागा ने बताया नहीं था कि हेयरी लेमन में भी वह एक लैटविया वाले से मिली थी,
और वह भी काफ़ी लंबा था?
हाँ, बताया था।
वह, लैटविया वाले किसी और ही चक्की का आटा खाते होंगे।
अब सारे लकी प्राणी तो हमारे जैसे छुटकू-मुटकू तो नहीं हो सकते।
-फिर मिलेंगे, दोस्तों। -लक लैंड में अच्छे से घूमना।
-ग़लती से भी ग़लती मत करना। -कितनी लंबी है ना।
ये सब कितने प्यारे और छुटकू से हैं।
और आज आम दिनों से कुछ ज़्यादा ही मंदबुद्धि।
कितनी आसानी से मान गए।
अगला स्टेशन, लकी पैनी।
-हाँ। -फिर तुम्हें जाना होगा।
-हाँ। -हाँ नहीं, पूरा बोलो।
-फिर तुम्हें जाना होगा। -मुझे नहीं, तुम्हें।
हाँ, वह एक मज़ाक था।
तुम्हारा स्वागत है, लक लैंड में।
नामुमकिन।
कैसे हो?
अँ-हँ।
मॉर्निंग।
इस तरफ़। पलक झपकते ही पैनी डिपो पहुँच जाएँगे।
-मेरे साथ लिफ़्ट पर सवार हो जाना। -ठीक है।
तो चलो, आगे बढ़ें।
बस, बत्तीसी दिखाती रहो।
-हे, बॉब। साथ लंच करें? -मैं खाली डिनर करता हूँ।
चलो, अब लिफ़्ट बदलनी है।
-हैलो, बॉब। -हाय, बैटी।
तुमने बहुत बढ़िया किया, सैम। तुम पर किसी ने ध्यान ही नहीं दिया।
सैम?
सैम!
पता है? जो ने लक मेकर्स यूनियन जॉयन कर लिया है।
सच में। कितनी अच्छी बात है।
तुम कौन से लैवल की अनलकी हो?
हाँ, सुपर-डुपर लैवल अनलकी।
अच्छा होता अगर यह डील करने से पहले तुम मुझे यह बता देतीं।
हैलो, दोस्तों। कैसे हो, भाईयों?
बस, ट्रैक चैक कर रहा था मैं।
यहाँ कोई भी अनलकी नहीं है।
तो अगर तुम्हें अपनी नन्ही दोस्त के लिए वह लकी पैनी चाहिए तो यहाँ घुल-मिल जाओ।
मैं यही तो कोशिश कर रही थी।
यहीं तुम मात खा गईं, ज़िद्दी लड़की।
लकी प्राणी कोशिश नहीं करते।
ज़रूरत ही नहीं पड़ती।
इतनी कोशिश मत करो। कोशिश, अनलकी करते हैं।
हाँ, ठीक है।
-मैं कोशिश करूँगी। -अँ-अँ।
मेरा मतलब, कोशिश ना करने की कोशिश करूँगी।
सही जवाब।
पहले जेरी को ढूँढना होगा।
उसे पैनी डिपो के बारे में सब कुछ पता है।
वह हँसता-खिलखिलाता और हरा होगा।
यहाँ सब हरे हैं।
हैलो, फ़्रेंड्स। कौन सी कहानी चल रही है?
वह रहा जेरी।
ओ'नील!
ओ'रेली, ओ'डोनोह्यू।
बैरी।
तुम्हारा ऑर्डर नहीं भूला, क्लैरीस।
-यह तुम्हारा लिटल माइक्रोब्रू। -थैंक्स, जेरी!
-यह हमेशा इतना ही हेल्पफ़ुल होता है? -जेरी!
सैम। जेरी।
तुम काफ़ी लंबी हो।
क्या यह मेरे कपड़े हैं?
बॉब ने कहा, तुम बुरा नहीं मानोगे।
सैम लैटविया से आई है। लंबे सफ़र में इसके कपड़े गंदे हो गए…
तो तुम इन्सानी दुनिया में रहती हो?
हाँ, ज़्यादातर।
तुमने कभी ट्राई किया है, ग्रिल्ड चीज़ सैंडविच?
कई बार।
अच्छा, सुनो, जेरी, तुम्हें पता है बिल्लियाँ डिपो के अंदर नहीं जा सकतीं
और सैम अपनी पहली शिफ़्ट पर थोड़ा घबरा रही है।
तो मैं सोच रहा था क्यों ना तुम इसे अंदर ले जाओ और वहाँ का प्रोसेस समझाओ।
हाँ, ज़रूर। बड़ी ख़ुशी से।
प्रोसेस ईज़ी-पीज़ी है।
चेयर पे बैठो। जब पैनी आए तो पॉलिश करो,
चमकाओ और आगे बढ़ाओ।
यह तो मैं भी कर सकती हूँ।
बिल्कुल कर सकती हो।
आख़िर लकी लैप्रेकॉन तो बने ही हैं इस काम के लिए।
हमारी बारी।
-अह-अह। -तुम चलो। मैं अभी आई।
ओके, दोस्त।
प्लैन कैन्सल कर देते हैं।
क्या, पर क्यों?
तुम कोई लकी लैप्रेकॉन नहीं हो, सैम।
तुम एक अव्वल दर्जे की अनलकी इन्सान हो।
-शायद तुम यह भूल गई हो। -भरोसा करो। मैं कर लूँगी।
क्या करोगी? डुबो दोगी।
नहीं डुबोऊँगी। मुझे बस चेयर पर बैठकर पैनी ही तो पॉलिश करनी है।
और पैनी तो तब पॉलिश होगी जब वह मेरे हाथ में होगी।
और लकी पैनी जब मेरे हाथ में होगी…
समझ गया। तुम लकी हो जाओगी।
एक पैनी लाना है। क्या ही गड़बड़ होगी?
सैम, आ जाओ।
-तुम इस चेयर पर बैठ जाओ। -थैंक्स, जेरी।
हैलो, लैप्रेकॉन्स। चलो, हर पैनी को ब्रैंड न्यू बना दें।
कैप्टेन का भरोसा टूटने ना पाए।
पैनी टाइम स्टार्ट!
याद रहे, अपनी कुरसी से चिपकी रहो। यह बहुत आसान है।
पैनी उठा लो, सैम।
टू अराईवल और डीपार्चर
घबराओ मत।
क्या यह बैड लक के एक कण से हुआ है?
नहीं, उसका पहाड़ था।
सैम!
देखा, डुबो दिया ना तुमने सब कुछ?
मुझे क्या पता था कि मुझे ही बटन मिल जाएगा। तुमने ख़ुद देखा ना?
हाँ, हाँ, देखा था।
और मैंने यह भी देखा कि वह बटन ऐन्ट्री गेट की तरफ़ जा रहा था
जहाँ कैप्टेन उसे ज़रूर देख लेगी।
तो बताओ, अब हमें पैनी कहाँ मिल सकती है?
नहीं मिलेगी!
टाँय-टाँय फिश, गेम फ़िनिश।
और अब तुम दफ़ा हो जाओ।
नहीं। डील हुई थी, हम पैनी लेंगे फिर मैं जाऊँगी।
भूल जाओ डील को। अब पैनी मिलने का कोई चांस नहीं है।
किसे पैनी चाहिए?
बॉब को।
उसकी पैनी मुझे मिली और मैंने फ़्लश कर दी…
-सैम! -क्या? यह तुम्हारा दोस्त है।
-असिस्टेंट। -यह तो बहुत बुरा हुआ।
तुम फिर से इन्सानी खाने के चक्कर में फँस गए ना?
-हाँ। मेरा इन्सानी खाना। -सैम!
इसका क्या मतलब, तुम्हारा इन्सानी खाना?
मैं लैटविया की लैप्रेकॉन नहीं हूँ, जेरी। मैं इन्सान हूँ।
इन्सान यहाँ नहीं आ सकते!
हाँ, बॉब ने बताया।
तो तुमने अपनी ट्रैवल पैनी खो दी और इन्सान को हमारी दुनिया में ले आए?
कैप्टेन ग़ुस्से से आग-बबूला हो जाएँगी।
अगर उन्हें भनक भी लग गई तो तुम्हें बैड लक लैंड भिजवा देंगी!
क्या? यहाँ बैड लक लैंड भी है?
वैसे, यहाँ तो नहीं है पर वहाँ नीचे ज़रूर है।
इस दुनिया का बाकी आधा हिस्सा।
गुड लक ऊपर है और बैड लक नीचे है
और उनका हिस्सा बहुत भयानक है।
वह तो होगा ही। बुरी किस्मत हर चीज़ को बरबाद करती है।
तुमने मुझे बताया क्यों नहीं वह तुम्हें वहाँ भेज देंगे, बॉब?
-तुमने पूछा ही कब? -क्योंकि तुमने कुछ पूछने से मना किया था।
देखो, गुड लक पुलिस आ गई।
कैप्टेन आ गई। जल्दी, छिप जाओ।
और मैं कहाँ छिपूँ?
सुनो, सब लोग। जल्द से जल्द,
यह जगह खाली करो ताकि रैबिट्स अपना काम कर सकें।
बॉब, क्या यह तुम हो?
नहीं, कैप।
मैं तो जेरी हूँ, अराइवल और डिपार्चर डिपार्टमेंट वाला, याद नहीं?
-सौ सालों से आपके लिए काम कर रहा हूँ… -जेरी। तुमने पूँछ कब उगा ली?
-पूँछ कहाँ से आ गई? -कैप्टेन! सोचा ही नहीं था,
इतनी जल्दी मुलाकात होगी। कितना लकी हूँ।
पर तुम यहाँ क्या कर रहे हो?
अपने लैप्रेकॉन दोस्तों से मिलने आया था।
तुम्हारे दोस्त नहीं हैं, बॉब।
पुलिस ने सब स्कैन कर लिया है, कैप्टेन। बैड लक का एक कण नहीं मिला।
फिर से स्कैन करवाओ।
ज़रा सा बैड लक सारी लकी पैनीस को अनलकी बना सकता है, समझीं?
खिसक लो यहाँ से।
तो कोई और जगह नहीं है जहाँ पैनी मिल सके?
नहीं!
जैसी बॉब ने इन्सानी दुनिया में खो दी थी, वैसी भी नहीं मिलेगी?
अगर वह इतनी कीमती है तो ढूँढकर लाते क्यों नहीं?
-लाते हैं ना। -लाते हैं?
मतलब, लाते थे।
पर जब से कैप्टेन आई है, तब से कोई पैनी खोई नहीं।
पहले जब भी कोई पैनी खोती थी तो उसे ढूँढने के लिए
-हम बनी ड्रोन भेजते थे। -"बनी ड्रोन?"
हाँ। छोटे चालाक रोबोट। उन्हें हम गेट पर संभाल कर रखते हैं।
तो, चलो उन्हें ले आते हैं।
ओके! पर उसे सदियों से नहीं चलाया।
तो, उसे चार्ज करने के लिए गुड लक क्रिस्टल लाना होगा।
-और यह क्रिस्टल कहाँ मिलेगा? -लक फ़्लोर पर!
क्या बोल रहे हो तुम?
मैं फटाफट वहाँ जाकर बनी ड्रोन को चार्ज करता हूँ
और तुम दोनों मिशन कण्ट्रोल रूम में जाओ।
क्या? पर क्यों?
क्योंकि वहीं पर ड्रोन कण्ट्रोल करने वाला जॉयस्टिक रखा है।
ठीक है! पर पहले क्रिस्टल।
और उसके लिए जाएँगे लक फ़्लोर।
हाँ, क्रिस्टल काफ़ी ऊँचाई पर है। हमें इस काम के लिए चाहिए, कोई लंबू।
-मैं लंबी हूँ। -बिल्कुल नहीं।
-यह बैड लक की दुकान है। -यह सच है।
पर इसे बस एक ही तो उठाना है। इतना तो यह कर ही लेगी।
ठीक है। भला, इसमें क्या गड़बड़ी होगी?
यह हुई ना बात, बॉस।
ऐसा लगता है हमारी डील पूरी हो जाएगी, बॉब।
-हाँ, और फिर तुम निकल लेना। -जैसा वादा किया है।
तो, कहाँ मिलेगा वह लक क्रिस्टल।
इस बड़े से हॉल में जाना है और क्रिस्टल उठाना है।
आसान है।
ये सब तो सैम को ही घूर रहे हैं, बॉस। अब क्या करेंगे?
यह लैटविया से आई है। सबसे लंबे लैप्रेकॉन्स लैटविया के ही होते हैं।
और हम दोनों हैं इसके गाइड जो इसे अपना लक लैंड घुमा रहे हैं।
चलो दिखाओ, जेरी।
ठीक है!
तो, यह है गुड लक का आर एंड डी जहाँ गुड लक बनाया जाता है।
क्या आइडिया है, खोई हुई अंगूठी ब्राउनी में मिल जाए?
सच में, शर्ली का आइडियाज़ का कोई जवाब नहीं।
क्या? यह सच में हमारे लिए गुड लक के तरीके सोचते हैं?
हाँ। वह दोनों सरप्राइज़ डिपार्टमेंट में काम करते हैं
और यहाँ ऐसे कई डिपार्टमेंट हैं, प्यार में लकी,
पार्किंग की खाली जगह! राइट प्लेस, राइट टाइम।
तुम इन्सानों को यह बहुत अच्छा लगता है ना।
और "इन्सानों" से तुम्हारा मतलब है, जो इन्सानी दुनिया में रहते हैं,
है ना, जेरी?
बिल्कुल सही कहा।
इसके बाद, सबसे लकी आइडियाज़ इन पत्तों पर प्रिंट करके
लक फ़्लोर भेज दिए जाते हैं।
और लक भेजा जा रहा है, पाँच, चार, तीन, दो…
चलो, अब ऊपर वाले फ़्लोर पर चलते हैं, दोस्तों।
लेडीबग पोस्टमैन पत्तों को पिगमास्टर तक पहुँचाती हैं।
और वह क्रिस्टल बनाते हैं?
नहीं, ये बनाते हैं।
लैटविया। यह लैटविया से है। लैटविया से।
क्रिस्टल के लिए। जैनिस से लेकर आया हूँ।
मेरे प्यारे, लक बनाने वालों!
आज हमारे पास बहुत काम है!
गुड मॉर्निंग, मैजिकल स्वाइन!
एक ड्रैगन?
हाँ, यही तो गुड लक की बिग बॉस है।
और हाँ, यह इकलौती है जो रत्ती भर बैड लक भी सूँघ लेती है।
शायद इसीलिए यहाँ आई है।
डिपो में जो हुआ, इन्होंने सुन लिया होगा।
अपना बैड लक भूल गईं? नज़दीक जाने की ग़लती मत करना।
यहाँ बैड लक का एक कण भी नहीं है।
मतलब फिर वही वक़्त आ गया।
पूरे दिल से वह काम करने का जो सिर्फ़ तुम कर सकते हो।
-और क्या है वह काम? -दुनिया में उम्मीद और ख़ुशी लाना!
और गुड लक यही तो लाता है।
आज आप जो लक बनाएँगे, कल वही किसी की ज़िंदगी बनाएगा।
हमेशा लकी रहो, फ़िल।
आप भी, बॉस।
तो तुमने सुना, मेरे प्यारे दोस्तों?
चलो, हम सब मिलकर दुनिया के बैड लक की बैंड बजाते हैं।
झुक जाओ!
क्रिस्टल बन रहा है। यह कमाल है।
हमें सिर्फ़ एक चाहिए, ड्रोन के लिए।
-बस एक, सैम। तैयार हो जाओ। -हाँ।
कम ऑन, सैम! पकड़ो उसे!
मेरा हाथ नहीं पहुँच रहा।
-कूदो! -नहीं, वह बहुत अनलकी है!
अच्छी तरक़ीब थी, बॉब!
बहुत अच्छे, टीम!
अब मैं ऐन्ट्री गेट पर जाकर बनी ड्रोन ढूँढता हूँ।
तुम दोनों सीधे मिशन कण्ट्रोल रूम जाओ।
बॉब बच सकता है और वह भी सिर्फ़ तुम्हारी वजह से।
तुम मेरी जैकेट रख सकती हो!
तुम्हारे पास अच्छे दोस्त हैं।
कितनी बार कहूँ, वह बस मेरा असिस्टेंट है।
वैसे तुम्हारे लिए लकी पैनी लेना बाकी है
पर हेज़ल के लिए क्यों ना मैं वह क्रिस्टल ले जाऊँ?
यह इस तरह से काम नहीं करता।
क्रिस्टल में कैद गुड लक तभी काम करेगा जब वह बाहर आएगा
और उसे एक ही चीज़ बाहर निकाल सकती है।
-वह क्या है? -वह है, रैंडमाईज़र।
जो क्रिस्टल को तोड़कर लक का चूरा बनाता है
और फिर बिना भेद-भाव तुम्हारी दुनिया में भेजता है।
रुको। मतलब, लक पर किसी का भी नाम नहीं होता?
नहीं, इसलिए इसे रैंडमाईज़र कहते हैं।
देखो, यह अभी हो रहा है।
-और वह क्या है? -यह प्राचीन लक स्टोन है।
बैटरी की तरह उन पंखुड़ियों को घुमाता है।
गुड लक स्टोन ऊपर से गुड लक को अंदर खींचता है।
और बैड लक स्टोन नीचे से बैड लक को अंदर खींचता है।
और वह ज़रूर लक लाइन्स होंगी।
हाँ, सही कहा।
इन्हीं लाइन्स से तुम्हारी और हमारी दुनिया जुड़ी है।
और यह बैड लक कौन बनाता है?
रूट्स और गॉब्लिन्स बनाते हैं।
रूट्स और गॉब्लिन्स?
यह काम ऐसे मॉन्स्टर्स ही कर सकते हैं।
जेरी, सुन रहे हो?
सुन रहा हूँ। क्या हुक़्म है, बॉस?
कहाँ हो तुम?
मैं बस ऐन्ट्री गेट पर पहुँचने ही वाला हूँ।
बढ़िया। जल्दी करो।
-हाय, जेरी। -गेल। क्विन।
मिशन कंट्रोल
-मुझे ड्रोन मिल गया। -गुड। हम भी पहुँच गए।
-मिशन कण्ट्रोल। -सही है।
-हर बनी डेस्क पर एक जॉयस्टिक है। -परफ़ेक्ट!
हम यह पीछे वाला चलाएँगे। उस तरह कोई मेरा स्क्रीन नहीं देख पाएगा।
पर हम उन बन्नीस को कैसे भगाएँगे?
-मैं कोशिश करूँ… -अँ-अँ!
कोशिश नहीं, याद है? तुम्हारी कोशिश का नतीजा देख चुके हैं हम।
ठीक है।
इसे मुझ पर छोड़ दो। तुम यहीं इंतज़ार करो।
हिलना मत। एक उँगली भी मत हिलाना।
ये तो पूरी दुनिया पर नज़र रखे हुए हैं।
दादी तो काफ़ी लकी निकली।
और यह निकली, मेरे जैसी।
यह इतना रैन्डम नहीं लगता, है ना?
तो, कैसा जा रहा है आज का दिन?
बढ़िया।
गाजर।
तुम्हारा कीबोर्ड गिर गया।
अब उछलते हुए आईटी डिपार्टमेंट जाओ और नया लेकर आओ।
जॉयस्टिक तैयार है, जेरी।
मैं भी तैयार हूँ।
क्रिस्टल जगह पर है।
यह उड़ने के लिए तैयार है, बॉस।
बहुत अच्छे! अब इसे टारगेट तक पहुँचाना है।
बनी, मेरे दोस्त, उड़ान भरो।
मिशन "लकी पैनी" शुरू हो गया है!
अब तुम संभालो।
येस!
बस, इसे किसी तरह टारगेट तक पहुँचा दो, बॉस।
नज़दीक पहुँचते ही यह ख़ुद उठा लेगा।
मैं पोर्टल खोलता हूँ।
ओह, नहीं! बॉब, उधर देखो। उधर देखो। बॉब।
ओह, यू मस्ट बी माई लकी स्टार
कॉज़ यू शाइन ऑन मी व्हेयरऐवर यू आर
आई जस्ट थिंक ऑफ़ यू ऐंड आई स्टार्ट टू ग्लो
ऐंड आई नीड यॉर लव ऐंड बेबी यू नो
स्टारलाइट, स्टारब्राइट फ़र्स्ट स्टार आई सी टुनाइट
स्टारलाइट, स्टारब्राइट मेक ऐवरीथिंग ऑल राइट
स्टारलाइट, स्टारब्राइट फ़र्स्ट स्टार आई सी टुनाइट
स्टारलाइट, स्टारब्राइट ऊह, येआ!
कम ऑन!
लेट्स गो!
येआ!
पब्लिक वर्क्स विभाग सीवेज ट्रीटमेंट प्लांट
ऊह!
यह चमक रहा है! मतलब, उसने पैनी ढूँढ ली।
पता कैसे चलेगा उसने उठा ली?
वह डांस करके दिखाएगा। उन्हें नाचना पसंद है।
दिख ही रहा है।
शाइन यॉर हैवनली बॉडी टुनाइट…
वह नाच रहा है! उसे पैनी मिल गई!
कॉज़ आई नो…
अब जल्दी से "होम" बटन दबाओ।
…यूआर गॉन्न मेक ऐवरीथिंग ऑल राइट
मैं पैनी के लिए रुकता हूँ। तुम निकलो वहाँ से।
यू मे बी माई लकी स्टार
ओह, व्हॉट यू डू टू मी, बेबी ओह, कम ऑन
आयैम द लकिऐस्ट बाई फ़ार
तुमने कभी बताया नहीं तुम गाती हो?
तुमने पूछा ही नहीं। याद है ना, कोई सवाल नहीं?
हाँ, क्योंकि मेल-जोल बढ़ाना बेफ़ज़ूल है।
सभी नागरिक ध्यान दें।
पैनी की जगह किसी ने एक बड़ी ख़ुफ़िया चीज़ डाली है।
एक बटन।
एक लाइन कैट इस बटन को लकी पैनी समझ कर ले गई
और एक ऑटो-रिक्शा ने उसे फ़ुल-बॉडी प्लास्टर पहना दिया।
घबराओ मत।
जादुई प्राणी पलक झपकते ही ठीक हो जाते हैं।
देखा?
जिसने भी यह बटन यहाँ डाला, उसने अपनी ट्रैवल पैनी नहीं लौटाई
मतलब, हमारे बीच एक पैनी चोर घूम रहा है।
कुछ भी। मैंने चुराई नहीं, वह खो गई थी।
और वह मुजरिम इन तीन बिल्लियों में से ही कोई है।
वांटेड एर्नी - एडना - बॉब
अह-ओह।
और यह तो बच्चा-बच्चा जानता है कि गुड लक चुराने वाले को
भेजा जाता है, बैड लक लैंड में।
और इस चोट्टे का भी यही हाल होगा।
और बॉब, अगर वह चोर कहीं तुम निकले
तो सज़ा देने में मज़ा आएगा।
हमें वह पैनी लौटानी होगी।
-ड्रोन वापस आ गया! -वह पैनी भी लाया है?
तुम्हें पैनी दिखी, जेरी?
हाँ, दिख रही है।
तो देख क्या रहे हो? पकड़ो!
पहले ग्लव्स पहनकर आता हूँ।
क्या? नहीं! दिमाग़ ख़राब है क्या?
अंदर जाओ और वैक्यूम शुरू होने से पहले उसे निकाल लो।
उठा ली ना, जेरी?
-रेडियो म्यूट हो गया? -नहीं।
वह उठाने से पहले ही निकल गई।
-क्या? -पूरा ड्रोन अंदर खींच लिया।
माफ़ करना, बॉस। आप सही थे। मैंने ही देरी कर दी।
पर वह अभी भी मिल सकती है। बीचोंबीच से।
-"बीचोंबीच"? -जहाँ इन्सानी कचरा जाता है।
सही कहा! ड्रोन डस्टबिन छः में मिलेगा।
बस, जेफ्फ़ के वहाँ पहुँचने से पहले पहुँचना होगा।
जेफ्फ़ कौन है?
यह तो ना ही जानो तो अच्छा है। अब चलो।
वैसे इस जगह को बीचोंबीच क्यों कहते हैं?
वह गुड लक और बैड लक लैंड के बीच की जगह है।
किसी बेसमैंट जैसे।
यह हुई ना कुछ बात।
फटाफट बटन दबा दो।
आईबी - बीएल
कौन सा बटन दबाया था तुमने?
बीऐल, बेसमैंट लैवल। पर क्यों?
बेसमैंट जैसी जगह यानि बीचोंबीच। इसलिए तुम्हें दबाना था आईबी, यानि इनके बीच।
तो फिर बीऐल का मतलब क्या होता है?
बैड लक! तुम्हारी मेहरबानी से हम सीधे वहीं जा रहे हैं।
यह क्या हो रहा है?
ग्रैविटी शिफ़्ट। बैड लक की ग्रैविटी हमारी ग्रैविटी से उल्टी है। दीवार पर चढ़ो!
-क्या? -चढ़ो!
सैम, जल्दी करो। वापस लिफ़्ट में आओ।
हाँ, आई।
नहीं!
अगर लिफ़्ट निकल गई तो मुझे बीचोंबीच में मिलना।
क्या? ओह, नहीं। तुम मुझे यहाँ अकेला छोड़कर नहीं जा सकते।
छोटा सा दरवाज़ा। जाओ और उसे ढूँढो।
लक टावर 13 में जाना। खोई जुराब डिस्पेंसरी के ठीक पीछे।
-मुझे कुछ समझ नहीं आ रहा। -ध्यान से सुनो।
टावर 13 से डॉग पॉटी रिसर्च सेंटर, फिर पर्पल लाइट ढूँढना।
छोटा दरवाज़ा वहीं होगा,
"पॉटी पर पैर" और "घर में ही पॉटी" के बीच में कहीं।
सिंपल है।
मैं यह सब कैसे ढूँढूँगी?
ओके। ठीक है, एक ट्रिक काम आएगी। बैड लक लैंड को एक आईना समझो…
वाह। ठीक है, टावर 13, डॉग पॉटी रिसर्च सेंटर, पर्पल लाइट, छोटा दरवाज़ा।
हे! लैप्रेकॉन! यहाँ क्या कर रहे हो?
टावर 13।
ओके, वह छोटा दरवाज़ा "पॉटी पर पैर"
और "घर में ही पॉटी" के बीच बताया था।
तीन-तीन मंज़िल?
डॉग पॉटी पर काफ़ी रिसर्च करते हैं।
"पॉटी पर फिसले। बदबू है पर दिख नहीं रही।"
"पॉटी बैग घर पर भूल गए। फटा हुआ पॉटी बैग।"
"गीली पॉटी" यह क्या है।
"पॉटी पर पैर।"
और "घर में ही पॉटी।" पर्पल लाइट!
बॉब?
मैं कर सकती हूँ। मैं बस पहुँच ही गई!
ओह, नहीं।
हँ?
बॉब? क्या यह तुम हो?
यह तुम ही हो।
बॉब! हे, नीचे देखो। मैं हूँ सैम। नीचे देखो।
सैम, तुमने कर दिखाया!
-हाँ। -एक मिनट।
सुनो, अब तुम्हें कूदना है।
क्या?
बैड लक की ग्रैविटी हमारी ग्रैविटी से उल्टी है। याद आया?
हाँ, याद आया।
ऊपर के लिए नीचे। यह कितना अजीब है।
-यह सब तुम्हें कैसे पता? -क्या पता?
बैड लक से निकलने का रास्ता?
आसान है। बैड लक, गुड लक का प्रतिबिम्ब यानि रिफ़लेक्शन।
-तो यही है बीचोंबीच? -यह नहीं है।
ज़रा मदद करना।
यह है वह बीचोंबीच।
जेरी ने कहा था ड्रोन डस्टबिन छः में होगा।
बैड लक की धूल!
झाड़ो इसे।
जेफ्फ़ आ गया।
छोड़ो इसे! और छिपो!
वह एक बहुत बड़ा बड़बोला है।
उसने हमें देख लिया तो इस जन्म में पैनी ढूँढना भूल जाओ।
जेफ्फ़ एक यूनिकॉर्न है?
थोड़ी सी स्ट्रैचिंग करते हैं।
हे! व्हॉट्स दिस डस्ट?
यह तो बैड लक के छोटे-छोटे कण हैं।
यहाँ हो क्या रहा है?
हैलो।
तुमने तो मेरे दिल की धड़कनें ही रोक दी थीं।
इतना बड़ा लैप्रेकॉन, मोहतरमा! तुम तो क़ुदरत का करिश्मा हो।
हाँ।
रॉबर्ट, वह तुम हो?
हाय, जेफ्फ़।
हैलो, माई फ़्रेंड।
तो तुम दोनों दोस्त हो?
रॉबर्ट को दोस्त चाहिए ही नहीं,
पर उसकी किस्मत अच्छी है, मैं सबको अपना दोस्त मानता हूँ।
दाग, दाग, दाग, भाग, भाग, भाग। यह तो जूते से चिपके हैं।
कभी-कभी सरक जाते हैं, पस्सत, पस्सत, हँ? मेरी ख़ुद की बनाई बैड लक मशीन से।
यह मेरी अजब, अनोखी, इकलौती मशीन है
जो बैड लक को सीधे उस रैंडमाईज़र में भेजती है।
-दिखाओगे यह कैसे काम करती है? -बड़े शौक़ से।
चलो, आ जाओ। मुझे मेहमानों को दिखाने में बड़ी ख़ुशी होती है। और मैं अपनी ख़ुशी छुपा नहीं पाता।
मैं बाद में मिलता हूँ। मुझे अपने लिए टॉयलेट ढूँढना है।
हाँ, जाओ। यहाँ गंदगी मत करना।
बात यह है कि बैड लक दूसरे बैड लक से चिपक जाता है
जैसे पीनट बटर हमारे तालू से।
तो आप कह रहे हैं बैड लक, बैड लक को अपनी ओर खींचता है?
-अब समझ में आ रहा है। -हाँ।
जैसे कि गोंद। देखो? जैसे आग पतंगे को खींचती है।
इसलिए मैंने यह मिक्स करने वाली मशीन बनाई है जिसमें बैड लक इकट्ठा नहीं होता
और बिना रुके रैंडमाईज़र तक पहुँच जाता है।
-तुम तो पहुँचे हुए इंजीनियर निकले, जेफ्फ़। -थैंक्यू।
वैसे लोग अब मुझे जेफ्फ़ नहीं बुलाते।
अब मैं वह नाम यूज़ करता हूँ जो मम्मी ने रखा था, हाइमडॉल!
हाइम-डॉल। डॉल यानि छोटी गुड़िया पर उसके आगे छोटा सा "हाइम" लगा दिया।
हाँ, अच्छा तो है पर यह नाम तब सूट करता था जब मैं छोटा बच्चा था
अब इस नाम से मुझे मत चिढ़ाना।
क्या यह ड्रैगन है?
हाँ, वही है। मैं इससे बहुत प्यार करता हूँ।
यह लक वाला लॉकेट देकर उसने मेरी जान बचाई।
क्या हुआ था?
मेरे मशीन बनाने से पहले, जमा हुआ बैड लक मैं अपने हाथों से साफ़ करता था।
लेकिन एक दिन, वह पाइप पूरा फट गया। और मैं बैड लक की धूल में पूरी तरह नहा गया।
ड्रैगन को जैसे ही पता चला, वह दौड़ी चली आई। और उसे देखते ही मुझे उससे प्यार हो गया।
उसने मुझे एक लकी पैनी दी ताकि मैं बैड लक से लड़ सकूँ।
पर बैड लक बहुत चिपकू होता है।
चार महीने बाद मेरा पीछा छोड़ा पर वह चार महीने मैं ज़िंदगी में कभी नहीं भूल सकता।
और फिर वह मुझे छोड़ कर चली गई।
क्यों?
कई बार बैड लक के कण मेरे जूतों से चिपक कर
बाहर गुड लक में मिल जाते थे।
इसलिए वह डरती थी कि कहीं यह बैड लक उसकी दुनिया के लिए ख़तरा न बन जाए।
इसलिए मुझे छोड़ दिया।
और अब हम दोनों अकेले हैं।
कितना बुरा हुआ।
अगर मैं यह काम छोड़ पाता तो छोड़ देता।
पर हम यूनिकॉर्न दुनिया की पैदाइश से रैंडमाईज़र की हिफ़ाज़त कर रहे हैं।
अरे, वाह! कचरा आ गया!
तो तुम यहाँ हो, रॉबर्ट!
पता है? आज सुबह कचरे में मुझे एक बनी ड्रोन मिला। म्म-हम्म।
हाँ, बस एक। पर मुझे छः का सेट चाहिए।
वह तुम्हारे पास अभी भी है?
हाँ, हाँ, यह रहा।
-इसके पास एक पैनी थी? -हाँ, रॉबर्ट।
पर उससे बदबू आ रही थी तो मैंने उसे सफ़ाई के लिए पैनी डिपो भेज दिया
ताकि उसे फिर से इस्तेमाल किया जा सके।
मैंने सुना कैप्टेन कई घंटों तक बेचारी एडना से सवाल-जवाब कर रही थी।
फिर पता चला कि वह बेक़सूर थी।
अब शक़ की सुई सिर्फ़ दो बिल्लियों पर है, अर्नी और बॉब पर।
बोरिया-बिस्तर पैक।
शायद नहीं। तुम छिपे रहो। मैं ड्रैगन से मिलने जा रही हूँ।
बेड़ा गर्क हो जाएगा। वह तुम्हारा बैड लक सूँघ लेगी।
मैं भी यही तो चाहती हूँ, बॉब। पर इस बार पूरे बंदोबस्त के साथ जा रही हूँ।
अगर ड्रैगन ने यूनिकॉर्न की मदद की थी
तो शायद इस बदकिस्मत लैप्रेकॉन की भी कर दे।
अगर उन्हें पता चला तुम इन्सान हो तो कभी घर लौटने नहीं देंगी।
ख़तरा तो उठाना होगा।
वरना हेज़ल का क्या होगा? तुम्हारा क्या होगा?
पास ही रहना।
अगर मुझे पैनी मिल गई तो डील पूरी करेंगे।
हैलो, मिस्टर। मैं यहाँ ड्रैगन से मिलने आई हूँ।
अरे, यह क्या! यह तो वाक़ई लंबी लैप्रेकॉन है।
जल्दी भेजो, हॉप्सबर्ग।
और काग़ज़ात भी।
दिन में दूसरी बार।
तुम तो वही हो ना जो सुबह लक फ़्लोर पर थीं?
हाँ, वह मैं ही थी।
मुझे लगा ही था।
लक लैवल्स हमेशा की तरह एकदम सुपर हिट हैं।
अगले हफ़्ते मिलते हैं।
मज़ा आ गया।
यहाँ कुछ ही प्राणी हैं जिनकी आँखों में देखकर बात कर सकती हूँ।
हम लंबी लड़कियों को आपस में मिलके रहना चाहिए, सही कहा ना?
हाँ।
यह महक कैसी?
पुलिस!
जूतों के नीचे है।
जल्दी!
चैन पड़ा।
देखा, सुई की नोक के बराबर बैड लक भी हमारी इस सारी मेहनत पर पानी फेर सकता है।
हम चाहते हैं यह बाहर ही रहे पर,
कुछ ना कुछ करके बैड लक यहाँ का रास्ता ढूँढ ही लेता है।
मुझे माफ़ कर दीजिए। मैं परेशान नहीं करना चाहती थी पर…
तुम्हारी ग़लती नहीं है। ना, ना, यह तो बैड लक है।
वह ज़ालिम, बेरहम और बरबादी का सौदागर है।
हाँ, जानती हूँ। और उसका असर भी देखा।
इसी बैड लक की वजह से पैनी डिपो में ख़लबली मची थी।
तो वह तुम थीं।
हाँ, पूरा दिन ऐसे ही निकल गया।
बेचारी, मासूम लैप्रेकॉन।
मुझे अफ़सोस है तुम्हें इतना कुछ सहना पड़ा। सोचो यह तो तिनका भर बैड लक था,
बैड लक की दुनिया में फँसे उन बदनसीबों का सोचो जिन्हें बैड लक बनाना पड़ता है।
और सोचो हर रोज़, हर घड़ी बैड लक से घिरा होना कैसा लगता होगा।
-ऐसी ज़िंदगी तो कभी किसी को ना मिले। -हाँ।
और जिन इन्सानों को मिलती है, वह भी दुःखी रहते होंगे।
बहुत ज़्यादा।
उनकी दुनिया में रहते हुए यह ख़ुद देखा।
वह बदकिस्मत इन्सान जो भले ही कितनी भी कोशिशें कर लें,
बैड लक उनके सारे सपनों को पैरों तले कुचल देता है और इन्सानों को लगने लगता है वह…
अकेले हैं।
सही कहा।
और तभी तो हम गुड लक ही बनाते हैं,
जितना ज़्यादा हो सके, उतना।
हाँ।
जब गुड लक साथ हो तो ऐसा लगता है जैसे सब कुछ मुमकिन है।
-शायद इसलिए क्योंकि… -गुड लक असली ख़ुशी है।
हाँ।
और उम्मीद। और तभी तो इसे अच्छा वाला लक कहते हैं।
अगर मैं होती, इस कायनात की मलिका तो सबसे पहले मैं एक ही काम करती,
बैड लक का नामो-निशान मिटा देती!
उसे जलाकर राख कर देती।
गुड लक सबके हिस्से आता। कितना अच्छा होता ना?
हर जगह ख़ुशी ही ख़ुशी।
और इतना गुड लक देखकर इन्सान झूम उठते।
हाँ। और उनकी दुनिया भी ऐसी ही लक लैंड बन जाती।
अच्छी बातें करती हो।
अच्छा हुआ जो तुम मुझसे मिलने यहाँ चली आईं। तुमने… क्या नाम बताया?
सैम। मेरा नाम सैम है।
सैम। मुझे बेब बुलाओ।
वैसे ज़्यादातर प्राणी लंबी लड़कियाँ देखकर घबरा जाते हैं, सैम।
कुछ दिन इसे साथ रखो। जल्दी ही तुम्हारा गुड लक तुम्हारे पास लौट आएगा।
पिछली बार जिसे यह पैनी दी थी, उसे पूरे चार महीने लग गए थे
बैड लक से पीछा छुड़ाने में।
सुना है बड़ा चिपकू होता है।
मेरी ज़िंदगी के सबसे हसीन चार महीने।
थैंक्यू, बेब।
जब काम हो जाए तो डिपो पहुँचा देना।
हाँ, ज़रूर।
तुम एक नन्ही बच्ची और एक लकी बिल्ली की क़िस्मत बदलने वाली हो।
तमीज़ से पेश आओ!
छोड़ो मुझे। मुझे घास की गठरी समझा है क्या?
हमें पता चल गया है वह पैनी-चोर तुम हो, बॉब।
कोई सबूत नहीं तुम्हारे पास।
यह बटन ही उसका सबूत है।
इस पर एक्स्ट्रा अंगूठे के निशान हैं जो तुम्हारे हैं।
-देखो, मेरी बात तो सुनो। -देर हो चुकी।
अब तुम उसी बैड लक जाओगे जहाँ से आए हो।
क़ानून का रास्ता रोका? मैं तुम्हें भी अरेस्ट करवा दूँगी।
मैं बॉब को ही ढूँढ रही थी ताकि उसे यह दे सकूँ।
तुम्हें मिल गई?
हाँ, बॉब। मिल गई।
शायद यह इसके कॉलर से गिर गई होगी।
शायद तब जब तुम वह सैंडविच खाने रुके थे।
और तुम्हें पूरा यक़ीन है यह मेरी ही लकी पैनी है?
हाँ, बिल्कुल।
लगता है, अब मुझे सज़ा नहीं मिलेगी।
तुम्हारे पास ट्रैवल पैनी थी तो तुमने बटन क्यों फेंका, बॉब?
ग़लती से फेंक दिया। शायद मैंने उसे पैनी समझ कर फेंक दिया।
जब मुझे हेरा-फेरी का पता चला
तो मैं इसकी रिपोर्ट लिखवाने ही जा रहा था
और शायद उसी वक़्त यह मेरे कॉलर से फिसल कर कहीं गिर गई।
और मेरा बैड लक शुरू हो गया।
पता है,
अब ऐसा लगने लगा है कि कहीं इक्विपमेंट डिपार्टमेंट ने मुझे ख़राब कॉलर तो नहीं थमा दिया।
यह पहले भी मेरे कॉलर से फिसल चुकी है।
शायद तुमने सही कहा।
ख़राब इक्विपमेंट बरदाश्त नहीं किए जाएँगे, बॉब। कुछ करती हूँ।
हाँ, करना भी चाहिए, कैप्टेन।
फ़िलहाल, इसे संभालो।
यक़ीन नहीं आता वह पैनी तुमने मुझे दी। मतलब, थैंक्यू, मदद करने के लिए
पर तुम उससे हेज़ल की क़िस्मत का बंद दरवाज़ा भी खोल सकती थीं।
पहले वह, फिर मैं, यही तो डील थी।
तुम्हारी ज़िंदगी बरबाद करके मुझे हेज़ल की ज़िंदगी नहीं बनानी थी।
-ऐसा नहीं होता है, बॉब। -तो फिर कैसा होता है?
क्योंकि मैं नहीं चाहता घर जाकर तुम मुझे कोसो
कि मेरी वजह से वह एक शानदार ज़िंदगी से कोसों दूर रह गई।
तुम्हें लग रहा है मैं घर जा रही हूँ?
क्या? तुम नहीं जा रही?
मैं यहाँ हेज़ल के लिए आई थी
और उसकी विज़िट में हैल्प करने के लिए मेरे पास सिर्फ़ एक घंटा बचा है।
अगर तुम्हें उसकी सच में परवाह है तो मेरी मदद करो।
क्या? भूल जाओ कि हमें कहीं से एक और पैनी मिलेगी।
हम जो करने वाले हैं, उसके लिए नहीं चाहिए।
ऐसा क्या करने वाले हैं?
हम बैड लक बनने ही नहीं देंगे।
अगर यह मिक्सर मशीन बंद कर देंगे
तो बैड लक एक-दूसरे से चिपक के पाइप जाम कर देगा,
फिर वह रैंडमाईज़र तक पहुँचेगा ही नहीं।
और अगर बैड लक रैंडमाईज़र तक पहुँचेगा ही नहीं…
तो वह मेरी दुनिया में भी नहीं पहुँच पाएगा।
रुको। जेफ्फ़ को पता चला तो?
एक्सरसाइज़। एक्सरसाइज़, करते रहो, एक्सरसाइज़। प्लस डाइट।
वेट होगा लाइट।
यह यूनिकॉर्न है या पॉपकॉर्न।
पता नहीं। पर अभी मौका सबसे अच्छा है।
इसे हमेशा के लिए शट डाउन मत कर देना।
घबराओ मत। यह काम तुम ही करोगे।
बॉब की जॉब है इसे फिर ऑन करना।
बैड लक को सिर्फ़ दो घंटे के लिए बंद रखना है।
फिर मैं लीवर खींच दूँगा। मिशन पूरा।
हिसाब बराबर। फ़िनि, कॉम्प्लेत। केस क्लोज़्ड। डील डन।
फिर मैं कभी शक़्ल नहीं दिखाऊँगी।
बढ़िया। शुरू करते हैं।
वाह, क्या बात है।
वह आपस में चिपक रहे हैं।
यह बंद हो गया।
काश मैं हेज़ल को देख पाती।
यह नाचीज़ कब काम आएगा।
सच्ची? वह कैफ़े से पूरब की ओर तीन किलोमीटर रहती है।
फिर बताना, उसे गुड लक की इतनी ज़रूरत क्यों है।
विज़िट में सब सही रहा तो शायद उसे फॉरऐवर फ़ैमिली मिल जाए।
फॉरऐवर फ़ैमिली, मतलब?
मतलब, वह जो कभी छोड़कर नहीं जाते चाहे कुछ भी हो जाए।
हमेशा एक-दूसरे का साथ देते हैं और प्यार करते हैं।
वह रही।
-यही है वह? -हाँ।
लगता है वह कपल किसी भी वक़्त आ सकता है। मुझे यही चाहिए था,
हेज़ल के लिए थोड़ा सा गुड लक जो हमने उसे दिया।
दिल कर रहा है तुम्हें गले लगा लूँ।
वैसे, बिल्लियाँ कभी गले नहीं लगतीं।
लेकिन मुझे बहुत पसंद है।
तो मिशन पूरा हुआ। और हमारी डील भी।
जेरी को मेरा थैंक्स कहना।
और माफ़ करना, उसके कपड़े ढीले हो गए।
अच्छा, सैम। आगे का क्या प्लैन है? क्या करने का इरादा है?
क्या तुम मुझसे सवाल पूछ रहे हो, बॉब?
सोचा, तुम जा ही रही हो
तो जाते-जाते थोड़ा मेल-जोल बढ़ा दिया जाए।
ऐसा है तो,
मुझे उम्मीद है मैं लाइफ़ में कुछ ना कुछ तो कर ही लूँगी।
बस, मेरा बैड लक रास्ते में अपनी लंबी टाँग न अड़ाए।
ओके। मैं समझ गया।
हाँ। चलो। अलविदा।
हँ?
यह बीचोंबीच से आ रहा है। ज़रूर वहाँ कोई गड़बड़ हुई है।
ऐसा होगा, यह तो सोचा ही नहीं था।
ओह, नो। हेज़ल!
हेज़ल। नहीं।
नहीं।
हमारा गुड लक स्टोन!
यह सच नहीं हो सकता। दूसरा बनाना है तो गुड लक चाहिए।
पत्तियाँ मुरझा गई हैं। अब हम लोग गुड लक नहीं बना सकते।
और पैनीस का क्या?
बस, एक लकी पैनी मिल जाए मुझे।
सब को बैड लक ने छू लिया है।
मेरे पास एक है।
क्या यह लकी है या नहीं?
नहीं।
एक मिनट। पर यह तुम्हारे पास क्यों है?
क्या इसका मतलब, तुम लकी नहीं हो?
मतलब, मेरा शक़ सही था।
तुम एक झूठे हो, एक चोर हो। और स्कॉटिश भी नहीं लगते।
हूँ भी नहीं।
बल्कि मैं हिन्दुस्तानी हूँ।
मैंने इस पैनी के मिलने से पहले बैड लक में आठ ज़िंदगियाँ गुज़ारीं।
तो तुम्हें लकी बनाने वाली यह पैनी थी?
हाँ।
मैं एक मनहूस काला बिल्ला हूँ।
और वही रहूँगा।
यह क्या हो रहा है?
इन्सानी दुनिया से इस दुनिया का रिश्ता
हमेशा के लिए टूट गया।
पर इसे फिर से जोड़ने का कोई तो रास्ता होगा!
सिवाय गुड लक के, और कोई रास्ता नहीं।
पर मुझे हेज़ल के पास जाना है। मुझे अपने घर जाना है।
तो क्या तुम इन्सान हो?
हाँ। और मुझे अपने घर जाना है।
और हमारे घर का क्या होगा, सैम?
हम तुम्हारी दुनिया का लक बनाने के लिए जीते हैं। अब हमारा क्या होगा?
तुम्हें यहाँ आना ही नहीं चाहिए था।
यह मेरे पीछे ग़लती से आ गई।
मुझे माफ़ कर दीजिए। मैं भी यह बरबादी नहीं चाहती थी।
मैं तो बस अपनी दोस्त की मदद कर रही थी।
बल्कि तुमने उससे
और हर इन्सान की ज़िंदगी से हमेशा के लिए गुड लक छीन लिया।
दोनों को बैड लक लैंड भेज देना चाहिए।
कोई ज़रूरत नहीं है। अब तो यह भी बैड लक लैंड ही है।
मुझे पहले से पता था तुम हम जैसे नहीं हो, बॉब।
दिल ही दिल में मैं यह बात जानती थी।
काश मैं तुम्हें सही वक़्त पर रोक देती।
अब यह मलाल ज़िंदगी भर मुझे सताएगा।
मैं मतलबी हो गया था, सैम।
मुझे वह पैनी हेज़ल के लिए दे देनी चाहिए थी।
दे देता तो आज यह क़यामत नहीं देखनी पड़ती।
पर तुम्हें डर था कि मैं इसे खो दूँगी या टॉयलेट में फ़्लश कर दूँगी।
मुझे डर था कि मैं अपनी लकी लाइफ़ खो दूँगा।
मैंने सिर्फ़ अपने बारे में सोचा।
तुमने जो किया, सही किया।
-बरबादी की वजह मैं हूँ। मैं ही मनहूस हूँ। -सैम…
तुम सोच रहे होगे अब तक मुझे सबक मिल गया होगा।
अब मैं चुपचाप बैठ जाऊँगी,
कोशिशें नहीं करूँगी और उम्मीद छोड़ दूँगी, जैसा तुमने कहा।
पर मेरा वह मतलब नहीं था।
यही सच है।
मेरी काली परछाईं ने पूरी क़ायनात की सबसे लकी जगह को भी
नहीं बख्शा और इसे तबाह कर दिया।
अब मैं सब जान गई हूँ।
क्या जान गई हो?
तक़लीफ़ की वजह मेरा बैड लक नहीं है, बॉब। तक़लीफ़ मैं ख़ुद हूँ।
दुनिया का सारा गुड लक मिलकर भी मेरी क़िस्मत नहीं बदल सकता।
लेकिन मैं ऐसा नहीं मानता।
तो कब मानोगे?
पहले मैंने हेज़ल की ज़िंदगी ख़राब की, फिर तुम्हारी
और फिर सबको बैड लक के अंधेरे में धकेल दिया और अब वापस भी नहीं जा सकती।
मैं भी उन बड़ों जैसी हूँ जो अपने वादे तोड़ देते हैं।
वह जो छोड़ जाते हैं, भुला देते हैं।
क़सम से, वह मुझसे मिली ना होती तो शायद ख़ुश रहती।
पर मैं तो ख़ुश नहीं रहता।
तुम बुरी नहीं हो, सैम।
तुम्हारे अंदर सिर्फ़ अच्छाई भरी है,
वह अच्छाई जो शायद किसी इन्सान में होना मुमकिन ही नहीं है।
बाँटना तो तुम्हारे स्वभाव में है, जैसे वह मज़ेदार मीट सैंडविच।
या मदद करना, भले ही उसके लिए सबसे क़ीमती चीज़ क्यों ना छोड़नी पड़े।
और हैरानी तो यह है कि वह क़ीमती चीज़ अपने लिए नहीं, तुम्हें दूसरों के लिए चाहिए।
किसी की छोटी सी ख़ुशी के लिए अपना सब दाँव पर लगा देती हो,
भयानक से भयानक बैड लक का सामना करने को तैयार हो जाती हो।
मैं ग़लत था जो तुम्हें कोशिश करने से मना करता रहा क्योंकि जब भी तुमने कोशिश की
तब कुछ अच्छा ही हुआ। अब मैं जान गया हूँ।
क्या जान गए?
यही कि हेज़ल को किसी गुड लक की ज़रूरत नहीं है।
वह पहले से ही दुनिया की सबसे लकी लड़की है क्योंकि तुम उसकी दोस्त हो।
तुमने कहा था तुम्हें ज़िंदगी में कुछ अच्छा करना है।
हमेशा अच्छा ही तो किया है।
मैं तुम्हें रुलाना नहीं चाहता था।
फ़िक्र मत करो, बॉब। यह ख़ुशी के आँसू हैं।
इन्सान कितने अजीब होते हैं।
सब ठीक करने का कोई तो रास्ता होगा।
हाँ, और तुम्हें हेज़ल के पास पहुँचाने का भी।
पर इसकी उम्मीद ना के बराबर है।
हाँ, अगर किसी के पास गुड लक होता तो फिर…
रुको। क्या कहा तुमने?
"अगर किसी के पास गुड लक होता तो"?
-सही कहा। -क्या कहा मैंने?
गुड लक नीचे बैड लक में है।
और तुम्हें यह कैसे पता?
क्योंकि मैंने देखा है!
और तुम नीचे बैड लक लैंड जाकर उसे लाने की सोच रही हो?
-दिमाग़ ख़राब हो गया है? -सही कहा।
बैड लक में तुम्हारा स्वागत है।
खाई से सीधा कुएँ में।
गुड लक यहीं डॉग पॉटी और लिफ़्ट के कहीं बीच में देखा था।
यह तो बताओ तुमने क्या देखा था।
मॉन्स्टर्स एक ग्रीन लाइट के पास इकट्ठा थे। वह पक्का गुड लक ही होगा।
फिर एक घंटी बजी और वह चिल्लाने लगे
अजीब सा डांस किया और आग थी और…
-आग? -हाँ।
वह तो एक ही जगह हो सकती है।
शायद उस टाइम पिछले दरवाज़े पर थी।
रुको! अंदर मत जाओ!
बॉब।
हाय।
मारे गए।
बॉब? क्या यह तुम्हीं हो?
कहाँ छू-मंतर थे इतने दिन, भाई?
हैलो, रूटी। क्या हाल है, बिग ब्रो?
-यह तो अपना बॉब है। -लॉन्ग टाइम, नो सी।
-मॉन्स्टर्स, हँ? -मॉन्स्टर तुमने कहा।
मैंने तो रूट्स एंड गॉब्लिन्स कहा था, जो यह हैं।
हे, बॉब।
-यहाँ बकरियाँ भी हैं। -तुम्हें कैसे जानते हैं?
मैंने कुछ घंटे यहाँ बिताए थे।
हाँ, उतने ही जितने आठ ज़िंदगियों में होते हैं।
जो इसने मेरी मशहूर तूफ़ानी मॉकटेल पीते हुए बिताई थीं
जिसमें यह एक गुड लक ढूँढता रहा
ताकि हमेशा ख़ुश रह सके।
हमें लगा तुम मर चुके हो, बॉब।
हाँ, रूटी ने तो तुम्हारा स्टूल भी रिटायर कर दिया।
वह… अभी तक है। थैंक्स।
पर मैं ज़िंदा हूँ।
और जैसा रूटी ने कहा, अभी भी गुड लक की तलाश में हूँ।
इन्ट्रोडक्शन तो भूल ही गया।
मैं हूँ रूटी, इस जूस शॉप का मालिक और बैड लक का
ख़ुद को ही अपॉयन्ट किया हुआ चीफ़ मिनिस्टर।
मिलकर ख़ुशी हुई, रूटी। मैं हूँ, सैम।
तुम तो वही लैप्रेकॉन हो जिसने हमारी लिफ़्ट तोड़ दी।
दरअसल इन्सान, और हाँ, उसके लिए सॉरी।
इन्सान, हँ? यह यहाँ पहली इन्सान है।
देखो, बॉब। हम तुम्हारा स्टूल लगा रहे हैं।
यह लो, चिपका लो!
उसे रहने दो, दोस्तों। हम ज़्यादा देर नहीं रुकेंगे।
-तुम्हारी मदद चाहिए। -हुआ क्या है? इतना बताओ।
लक लाइन्स का कनेक्शन टूट गया है, रैंडमाईज़र ख़राब हो गया
और लक लैंड वालों के पास जीने का कोई मक़सद नहीं बचा।
हमें लगा हमने कोई शॉर्ट सर्किट कर दिया है
पर हमने तो पूरी दुनिया ही ख़तरे में डाल दी है।
वह तुम लोगों ने नहीं, हमने किया था।
इस ख़तरे की वजह हम नहीं हैं? चमत्कार!
पर अभी भी सब ठीक कर सकते हैं।
पिछली बार आई थी तो एक ग्रीन लाइट दिखी थी।
मुझे लगा हो ना हो, वह गुड लक है।
ओह, हाँ, तुम्हें सही लगा। वह हमारे लकी शॉट में है।
लकी शॉट?
ये! क्या बात है!
ठीक है, अब चलो।
तुम नहीं थे, यह तब हुआ।
मैं झाड़ू लगा ही रहा था, तभी मुझे एक पाइप दिखा
और उसमें से गुड लक टपक रहा था।
तो मैंने उसे तुरंत उठाया और फटाफट लकी शॉट में रख दिया।
मुझे लगा इस तरह सबको थोड़ा सा लकी होने का एहसास
-मिल जाएगा। -पर, इनका क्या होगा?
इनका क्या होना है?
यह हंगामे के लिए कुछ और ढूँढ लेंगे।
बैड लक हारने की हिम्मत देता है। यही तो इसका फ़ायदा है।
मैंने तो कभी इस तरह सोचा ही नहीं।
-चलो भी! -ज़रूर कुछ टूट गया होगा।
हा।
ठीक है। फ़्रिस्बी कौन-कौन खेलेगा?
मैंने कहा था ना?
अगर तुम रैंडमाईज़र ठीक कर लोगे
तो बेशक मुझे किसी दिन और गुड लक मिल जाएगा।
थैंक्यू, रूटी। और हमें थोड़ी सी बैड लक डस्ट भी चाहिए।
बिल्कुल। जितना चाहिए, उतना लो।
और अगर ऊपर हमारी मदद चाहिए तो बस बोल देना।
बस।
तुम ना, वैसे ही हो!
इसे ड्रैगन तक पहुँचाना होगा।
हमें देखकर वह भड़क जाएँगी। अभी-अभी उनकी दुनिया जो उजाड़ी है।
वैसे कोई है जिसे देखकर वह ग़ुस्सा नहीं करेंगी।
मैं एक इन्सान को क्यों नहीं पहचान पाई?
लंबू लैप्रेकॉन?
अब यह यहाँ भी आ गए!
कौन आया है?
बॉब है, वह लड़की और एक यूनिकॉर्न!
जेफ्फ़?
फेफड़े फड़क गए। पिछली बार तो मैं सटासट चढ़ गया था।
वह अलग बात है, तब मैं जवान था।
यह सौ साल पुरानी बात है, जेफ़्फ़।
सौ साल बाद मिली हो, बेब।
हाइमडॉल।
यहाँ आते हुए डर नहीं लगा तुम्हें?
इनकी बात तो सुन लो।
मैं गुड लक लाई हूँ। शायद इससे रैंडमाईज़र ठीक हो जाए।
यह कहाँ से ढूँढ लाए?
बैड लक लैंड।
पता नहीं यह नीचे कैसे पहुँच गया और उन्होंने ख़ुशी से दे दिया।
हम चाहते हैं आप दो नए स्टोन्स बनाएँ।
जैसे तुमने यह बनाया था।
इसे अभी तक रखा है!
हमेशा दिल से लगाकर।
तुम्हारी प्राचीन ज्वाला भरी साँसें शक्तिशाली हैं।
तुम इनका इस्तेमाल करना भूली नहीं होगी, मुझे यक़ीन है।
इम्तहान ले रहे हो?
देखें कितना दम-खम बाकी है।
यह क्या कर दिया?
तुमने ही तो कहा था, दो स्टोन। तो यह लो!
पर आपने तीन बनाए हैं।
बैड लक वाला तो प्रैक्टिस के लिए था।
और यह हैं रैंडमाईज़र के लिए।
तुम्हारा दिमाग़ क्या घास चरने चला गया है, बेब?
तुम अच्छी तरह जानती हो कि रैंडमाईज़र को गुड लक, बैड लक,
दोनों स्टोन चाहिए।
हाँ, दो चाहिए। दो स्टोन, करेक्ट।
पर किसने कहा कि दोनों लकी नहीं हो सकते?
इसी पल का तो हम सब को इंतज़ार था।
इन दोनों स्टोन्स के साथ बैड लक को ख़त्म कर देंगे
और उसके साथ ही ख़त्म होंगे परेशानियाँ, अकेलापन और…
-हाँ। पर… -तुम्हीं ने तो कहा था ना, सैम।
बैड लक के बिना तुम्हारी दुनिया भी हम जैसी ही बन जाएगी।
टूडल-ऊ!
ऊपर जाने के लिए नीचे।
मैं आपको दो गुड लक स्टोन्स नहीं रखने दूँगी।
हटो सामने से। गुड लक सबको मिलेगा, वह भी हमेशा।
यह सपना पूरा हो सकता है, सैम।
और तुम्हारा भी तो यही सपना था ना?
जानती हूँ, बैड लक डरावना होता है ख़ासकर तब जब वह ख़त्म ही ना हो।
-पर फिर भी वह ज़रूरी है। -ज़रूरी है?
लेकिन बैड लक ने हमेशा बस मेरी दुनिया उजाड़ी है, दिल को तोड़ा है।
नहीं, मैंने आपकी दुनिया उजाड़ी है।
बैड लक तो आपकी दुनिया को फिर से बनाने में मदद कर रहा है।
-ज़रा हाथ लगाना। -यह हुई ना बात।
-लो हो गया। -अब सब ठीक है।
मुझे पता है आप बैड लक के आने से डरती हैं।
इसे अपने अकेलेपन की वजह मानती हैं। मैं भी मानती थी।
ज़िंदगी की हर ग़लती का इल्ज़ाम मैंने बैड लक पर लगा दिया।
लेकिन यहाँ आने के बाद मुझे महसूस हुआ इसने मुझे कई अनमोल तोहफ़े भी दिए हैं।
बिना इसके, मैं कभी भी हेज़ल या बॉब से नहीं मिल पाती।
और आप भी कभी अपने सच्चे प्यार से नहीं मिलतीं।
यह तुम क्या बोल रही हो?
जेफ्फ़ से आप इसलिए मिल पाईं क्योंकि वह बैड लक में डूब गया था।
इसका मतलब, बैड लक ने आप दोनों को अलग नहीं किया,
बल्कि एक-दूसरे से मिलवाया है।
आप सोचती हैं आपकी दुनिया बैड लक नहीं सह पाएगी
पर वह उससे दोस्ती करेगी।
और आप भी कर सकती हैं।
आपको बैड लक से डरने की ज़रूरत नहीं क्योंकि आपका प्यार आपके साथ है।
और इसलिए आपसे ज़्यादा ख़ुशकिस्मत और कोई नहीं।
अगर गुड और बैड लक, दोनों साथ-साथ मिलकर रह सकें
तो मुझे और कुछ नहीं चाहिए।
मैं तो अपनी ज़िंदगी का मज़ा ही किरकिरा कर लेती।
अच्छा किया, रोक लिया।
सैम!
हम लंबी लड़कियों को साथ में मिलकर रहना चाहिए, सही कहा ना?
एकदम सही।
शुक्रिया, सैम।
यह आया! बैड लक बनाना शेक। यह लो।
सॉरी, रूट।
फ़िक्र नॉट, फ़्रेड। मैं हमेशा दो बनाता हूँ। तुम्हें तो यह पता ही है।
वह क्या था?
हमें तुम्हारी याद आ रही थी।
-"हमें"? -सैम!
-सैम। बॉब। -हे, रूटी।
-गुड लक आया बैड लक। -ये गुड लक वाले हैं।
यह जूस की दुकान तो मस्त लग रही है।
हाँ। यह इस दुनिया का इकलौता जूस सेंटर है।
हम सबके लिए तोहफ़े लाए हैं। मतलब, एक तोहफ़ा।
यह लकी शॉट के लिए।
यह तो बहुत ही सुंदर है।
यह तो बस छोटी सी भेंट है। हमारी मदद के बदले में।
वह तो हमारा फ़र्ज़ था, मैडम ड्रैगन।
आपने इस जगह पर आकर हम पर बड़ी मेहरबानी की।
मुझे तो पहले ही आ जाना चाहिए था।
और हम सब को मिलाने के लिए हमारी बदक़िस्मत दोस्त, सैम का जितना शुक्रिया अदा करें, कम है।
लैटविया वाले, ज़िंदाबाद।
लैटविया!
सैम!
और मेरा बैड लक बनाने वाले भी,
आप लोग ही हैं। उसे बार-बार भेजने के लिए शुक्रिया।
जैसे टायर पंक्चर, ब्रैड का जैम साइड पर गिरना, चाबी गटर में गिरना।
हे, वह मैंने किया था!
ग़ुस्सा तो आता था पर मैं कुछ भी बदलना नहीं चाहती।
क्या कहती हो? तो शुरू करें, सैम?
-पहले तुम्हारी बारी, बॉब। -कम ऑन, बॉब!
हे! तो, क्या कहते हो? घर वापस आ रहे हो, बॉब?
वह देखो, नन्हे दोस्तों ने तुम्हारी छोटी तशरीफ़ के लिए
स्टूल भी ठीक कर दिया।
थैंक्स, दोस्तों।
पर हम चाहते हैं बॉब हमारे साथ गुड लक में रहे।
कैप्टेन तुम्हें जॉब वापस दे रही है।
हाँ, वैसे तुम बड़े घोटालेबाज़ हो पर जेरी कहता है तुम काम में माहिर हो।
इसलिए, वापस आ जाओ।
और यह तुम्हारे लिए है, तुम्हारी अपनी लकी पैनी।
मेरे लिए।
एक लकी ज़िंदगी, जैसा कि तुम हमेशा से चाहते थे।
मैं तुम्हारे लिए ख़ुश हूँ, बॉब।
मुबारक हो, बॉब।
शुक्रिया, कैप्टेन पर मैं इसे नहीं ले सकता।
-बॉस? -बॉब?
तुम सबके सब मुझसे बहुत अच्छे हो।
इसमें तो कोई शक़ नहीं।
ख़ासकर तुम, जेरी। और हम सब हमेशा दोस्त रहेंगे।
अगर मैं अपनी ज़िंदगी अपनी मरज़ी से बिता पाऊँ…
तो मैं चाहता हूँ, मैं वह सैम के साथ बिताऊँ। उसकी दुनिया में।
मुझे फॉरऐवर फ़ैमिली बनाओगी?
मैं और तुम, एक फॉरऐवर फ़ैमिली?
आज मेरी विश पूरी हो गई।
पता है ना, तुम मुझे गले लगा रहे हो, हँ?
हाँ। और अब तुम इसकी आदत डाल लो।
यह पार्टी मेरी तरफ़ से!
क्या बात! फ़ायर इफ़ेक्ट। और इसका नाम रखेंगे, लकी ड्रैगन।
एक साल बाद
समांथा मैनेजर
छोटा पाम ट्री। 50 ग्राम बीन्स।
मैं पुलाव बना रही थी।
बीन्स सेहत के लिए अच्छी होती हैं ना। सोचा उसमें डाल दूँ।
हैलो…ओ…ओ? तुम… कहाँ… हो…?
और इस सोप के साथ ही, आपका टोटल बिल हो गया, 13.57।
रुका ज़रा, मैं अपना क्रेडिट कार्ड ढूँढ लेती हूँ।
बीन वाली फिर से आई हैं?
उसे मेरी हाय कहना। और फिर कहना जल्दी करे!
-कार्ड मिल गया! -बढ़िया।
यह लीजिए, मिस चार्ल्स।
हे, यह मैं संभाल लूँगा, हमारी मैनेजर।
थैंक्यू, मार्विन।
-ख़ूब मज़े करना! -मन्डे मिलते हैं!
तुम्हें फ़ोन दिलाकर ग़लती कर दी।
फ़ोन छोड़ने का दिल ही नहीं करता। क्या करूँ! एक्स्ट्रा अंगूठों का यही फ़ायदा है।
मैप में नौ मिनट हैं पर हम शॉर्ट-कट लेंगे।
दुनिया की सबसे अच्छी बेटी
वह आ गए!
सैम!
-कैसे हो, बॉब? -आराम से। मेरा दम निकालोगी क्या!
हाय, सैम। हाय, बॉब।
बैठ जाओ।
शाबाश, बिंगो। कौन है तुम्हारा मास्टर?
कौन है तुम्हारा मास्टर? सही जवाब। बॉब है। बॉब है तुम्हारा मास्टर।
बाय, मॉम। बाय, डैड।
आज वह काफ़ी एक्साइटिड है।
वह तो मैं भी हूँ।
हेज़ल लकी है जो उसे आप दोनों मिले।
लकी तो हम दोनों हैं कि वह हमें मिली।
और हाँ, हम सन्डे डिनर साथ कर रहे हैं! पाँच बजे।
बॉब का फ़ेवरेट खाना बनेगा।
ज़रूर आएँगे।
सुना ना, बॉब? सन्डे को तुम्हारा फ़ेवरेट।
टेस्टी पनीनीज़।
बिंगो।
तुम नहीं!
मेरी नई ज़िंदगी वैसी नहीं है जैसी सोची थी।
उससे बेहतर है।
हाँ, चीज़ें हमेशा हमारे हिसाब से नहीं चलतीं।
पर, हम उसके हिसाब से चल सकते हैं।
आप चाहें तो कह सकते हैं कि मेरे बैड लक ने मुझे दुनिया की सबसे लकी चीज़ दी।
या शायद गुड लक था।
उसे जो भी नाम दो, मुझे मेरी फॉरऐवर फ़ैमिली मिल गई।
वह जो प्यार करती है, साथ रहती है
और इसके लिए मैं बैड लक से फिर से लड़ सकती हूँ।
होम
दि एंड
उपशीर्षक-अनुवादक: मृणाल